སྤྱི་ཚོགས་ཀྱི་འཚོ་བ་དང་།ཀུན་སྤྱོད་དང་།ལས་དོན།ཤེས་ཚད།ཉམས་མྱོང་སོགས་ལ་ཞན་ཆ་དང་ལེགས་ཆ་བརྗོད་ནས་རྗེས་ལུས་ཀྱི་རྣམ་པ་ལས་གཡོལ་བར་བྱེད་པའི་བླང་བྱ་བཏོན་ཏེ་བརྩམས་པའི་བསམ་བློའི་དགག་སྒྲུབ་རྩོམ་ཡིགཚན་རིག་གི་དཔྱད་ཐབས་ཀྱིས་ཉམས་མྱོང་ཕུན་སུམ་ཚོགས་པོའི་ཐོག་ནས་ཤེས་རྟོགས་བྱུང་བའི་གྲུབ་དོན་ཡང་དག་པ་ཚུར་བསྒྲུབས་ནས་སྔ་མའི་ལྟ་བའི་འཛིན་ཕྱོགས་ལ་དགག་རྒྱག་བྱེད་པའི་ཚན་རིག་དགག་སྒྲུབ་རྩོམ་ཡིགམང་གཙོ་ལ་སོགས་པའི་ཆབ་སྲིད་ཀྱི་ལྟ་གྲུབ་ལ་ལེགས་ཉེས་རྣམ་པར་དཔྱད་ནས་སྤེལ་བའི་རྩོམ་ཡིག་ལ་ཆབ་སྲིད་དགག་སྒྲུབ་རྩོམ་ཡིག།རིག་པའི་གཞུང་ལུགས་དང་།ལྟ་བ།གྲུབ་མཐའ་སོགས་ལ་རང་གི་སྣང་ཚུལ་དང་སྦྱར་ནས་རྣམ་དག་ཡིན་མིན་བརྗོད་པའི་དགག་སྒྲུབ་རྩོམ་ཡིག།སྒྱུ་རྩལ་རྩོམ་ཡིག་སོགས་དཔེ་དེབ་གང་ཞིག་དང་།བརྙན་འཕྲིན།ཟློས་གར་སོགས་ལ་སྤྱི་ཚོགས་གང་ཞིག་གི་འཚོ་བའི་ངོ་བོ་དང་སྣང་ཚུལ་ལ་ཡང་དག་ཏུ་འབྲེལ་མ་འབྲེལ་བརྗོད་པའི་རྩོམ་རིག་ལ་དཔྱད་པའི་དགག་སྒྲུབ་རྩོམ་ཡིག།ལྷ་ལ་སོགས་པའི་གང་ཟག་གཅིག་གི་སྒྱུར་བཀོད་ལ་བརྟེན་ནས་འཇིག་རྟེན་བསྐྲུན་ཡོད་མེད་ལྟ་བའི་འཇིག་རྟེན་གྲུབ་ཚུལ་གང་ཞིག་ཡིན་པ་དཔྱད་བརྗོད་སྤེལ་བའི་དགག་སྒྲུབ་རྩོམ་ཡིག།སྐྱེ་བོ་གང་ཞིག་བློ་གྲོས་ཀྱི་ནུས་པ་མཐའ་མེད་དུ་འཕེལ་ཏེ་མཐར་ཤེས་བྱ་ཐམས་ཅད་མངོན་པར་བྱང་ཆུབ་པའི་ཡོན་ཏན་ལྡན་རྒྱུ་ཡོད་མེད་ལ་དཔྱད་པའི་དགག་སྒྲུབ་རྩོམ་ཡིག།སེམས་ཅན་གང་ཞིག་གི་ལུས་སེམས་ལ་འཚེ་བའི་བྱ་བ་མཐའ་དག་ཡང་དག་མ་ཡིན་པར་བསྒྲུབས་པའི་དགག་སྒྲུབ་རྩོམ་ཡིག།